সত্যিই এখন খানিকটা অপরাধবোধে ভুগছি রায়হান, দয়ামায়ার প্রশ্ন এসে গেছে দেখে! তবে ওই সময় এতটা চিন্তা করিনি। কেবল নৃতাত্ত্বিকযোগের কথাই চিন্তা করেছিলাম। আর তার কারণ ছিল, বিক্ষিপ্ত কিছু ঘটনা মনে পড়ে যাওয়া। রাষ্ট্রধর্ম সংবিধানে সংযোজনের পর রাজশাহী বিশ্ববিদ্যালয়ে একটি সেমিনার করা হয়েছিল (আলোচক ছিলেন শহিদুল ইসলাম, মাহমুদুর রহমান মান্না প্রমুখ)। ওই সেমিনারপত্র নিয়ে কাজ করার সময় বোখারি শরীফ থেকে অকস্মাৎ জানতে পারি, মুহম্মদ বলেছেন, 'যার ঘরে লাঙল থাকবে, সে চিরদিন দরিদ্রই থেকে যাবে।' মুহম্মদ-এর এই বাণী, অনুমা [..]